**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 10.6. 2019**

● **Futures ceny zrnín na burzách k 10.6.2019**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** |
| MATIF Paríž | 179,00 | IX.´19 | *▼* |
| CBoT Chicago | 162,03 | VII.´19 | *▼* |
| KBB Bratislava | 187,25 | VII.´19 | *-* |
| **Kukurica** |
| MATIF Paríž | 175,25 | VIII.´19 | *▲* |
| CBoT Chicago | 134,12 | VII.´19 | *▼* |
| BÉT Budapešť | - | - | *-* |
| KBB Bratislava | 153,50 | VII.´19 | *-* |
| **Repka olejka** |
| MATIF Paríž | 367,00 | VIII.´19 | *▼* |
| KBB Bratislava | 349,33 | VII.´19 | *-* |

*Kurz (NBS): EURO/USD: 1,1273 ▲; EURO/HUF: 321,53 ▲*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |
| --- |
| **Trhové ceny obilnín v EÚ k 10.júnu 2019**, €uro/tona (bez DPH) |
| **pšenica potravinárska** | **jačmeň kŕmny** | **kukurica kŕmna** |
| DE | Hamburg | **183,00** | ▲ | DS | DE | Hamburg | **168,00** | ▲ | DS | DE | Mannheim | **170,00** | ▲ | DS |
| FR | Rouen | **-** | - | DP | FR | Rouen | **-** | - | DP | FR | Bordeaux | **-** | - | DP |
| BE | Brusel | **193,00** | ▲ | DP | BE | Brusel | **171,00** | ▲ | DP | HU | Transdanubia | **135,08** | ▼ | FG |
| HU | Transdanub | **177,06** | ▲ | FG | HU | Transdanub | **143,10** | - | FG | AT | Viedeň | **143,50** | - | DS |
| AT | Wels | **-** | - | DS | AT | Viedeň | **-** | - | DS | PL | Zachodni | **166,15** | ▼ | DF |
| PL | Slaski | **183,32** | ▼ | DF | PL | Zachodni | **186,25** | ▼ | DF | RO | Constanca | **155,80** | - | DS |
| CZ | Praha | **189,94** | ▼ | DF | CZ | Praha | **-** | - | DF | SK | Bratislava | **151,37** | ▲ | DP |
| RO | Constanc | **157,75** | - | FOB | RO | Constanca | **169,40** | - | FOB | **raž potravinárska** |
| SK | Bratislava | **175,9** | ▼ | DP | SK | Bratislava | **-** | - | DP | DE | Mannheim | **183,50** | ▲ | DS |
| **pšenica kŕmna** | **jačmeň sladovnícky** | CZ | Praha | **-** | - | DF |
| DE | Hamburg | **183,00** | ▲ | DS | DE | Mannheim | **211,00** | ▲ | DS | SK | Bratislava | **-** | **-** | N |
| HU | Transdanub | **165,30** | ▼ | FG | CZ | Praha | **-** | **-** | DF | **pšenica tvrdá** |
| PL | Slaski | **179,67** | ▲ | DF | FR | Rouen  | **-** | **-** | DP | ES | Cordoba | **210,00** | - | DS |
| AT | Viedeň | **-** | - | DS | PL | Zachodni | **201,34** | ▲ | DF | FR | La Pallice | **-** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **226,00** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 22.týždňu 2019 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** |
| **kvalita E** | 175 - 180 | 160 - 170 | 160 - 175 |
| **kvalita A** | 170 - 175 | 150 - 160 | 155 - 160 |
| **kvalita B** | 165 - 170 | 140 - 150 | 150 - 155 |
| **Pšenica kŕmna** | 155 - 165 | 160 – 170 | 165 - 170 |
| **Jačmeň sladovnícky** | 190 - 215 | - | 200 - 210 |
| **Jačmeň kŕmny** | 170 - 180 | - | 180 - 200 |
| **Kukurica na zrno** | 145 - 150 | 145 - 160 | 145 - 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Júnová správa **AMIS** (*Systém informácií o agrárnom trhu*) predpovedá sezónu produkcie zrnín 2019/20 ako pravdepodobne **najnestabilnejšiu** za ostatné roky, najmä kvôli takým premenným ako je počasie, svetová politika a choroby zvierat. Nepriaznivý vývoj jarného počasia ohrozuje produkciu kukurice a sóje v USA, kde farmári budú kompenzovaní aj za obchodné trenice. Obrovský vplyv na svetový trh so zrninami bude mať aj rapídny nárast Afrického moru prasiat v Číne, najväčšieho producenta bravčoviny a zároveň spotrebiteľa kŕmnych zmesí.

Podľa aktuálnych odhadov AMIS, **svetová produkcia** **pšenice** v hospodárskom roku 2019/20 bude **769,5 mil. ton**, no konečné zásoby sa opäť zvýšia na 280,8 mil.t, takže dopyt bude pokrytý dostatočne. U **kukurice** došlo k poklesu predpokladanej produkcie vo svete na **1102,1 mil.t**, najmä kvôli nižšiemu osevu tejto plodiny v USA. Z dôvodu nepriaznivého počasia Spojené štáty vyrobia 330 mil.t kukurice, čo je o 36 mil.t menej ako vlani. Úmerne sa znížil aj odhad spotreby na priemyselné a kŕmne použitie. Konečné svetové zásoby kukurice však zostávajú na úrovni 310,1 mil.t. Odhad svetovej produkcie **sójových bôbov** sa znížil len mierne na hodnotu **361,3 mil.t**, pretože nižšiu úrodu v USA vykompenzuje produkcia v Brazílii, Paraguaji a Číne. Svetové zásoby sóje ku koncu roka 2019/20 budú na úrovni 59,9 mil.t.

**COCERAL** (*Európska asociácia obchodu s obilninami, olejninami a olejmi*) publikovala k 21.5.2019 druhý tohtoročný odhad produkcie obilnín v krajinách EÚ-28, a to na úrovni 301,0 mil. ton. Celkovo by sa mali obilniny v EÚ v roku 2019 zberať z výmery 55,62 mil. ha a priemerná úrodnosť by mala dosiahnuť 5,41 t.ha-1. Produkcia **pšenice** mäkkej v EÚ by mala dosiahnuť v tomto roku 140,3 mil.t (2018: 127,4 mil. t). Pšenica tvrdá by mala dosiahnuť úroveň vyše 8 mil.t. Po suchom období na jeseň a v začiatku jari sa pestovateľské podmienky ustálili vďaka výdatnejším zrážkam v Európe v ostatných týždňoch. Odhad výroby **jačmeňa** v EÚ v roku 2019 sa pohybuje na úrovni 59,0 mil.t (2018: 56,1 mil.t). Raže by sa malo dopestovať 8,6 mil.t, ovsa 7,95 mil.t a tritikale 10,2 mil.t. Revidovaný predpoklad úrody **kukurice** v tomto roku je 62,9 mil.t (2018: 60,9 mil.t), najmä vďaka oveľa vyššej osevnej ploche v Nemecku a Rumunsku. Pre **repku** olejnú sa odhady produkcie mierne znížili kvôli nižšej výmere vo Francúzsku, a to na 17,9 mil.t.

*Zdroje: Európska Komisia; AMIS; COCERAL; portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)